62017TJ0420_INF
Üldkohtu (kaheksas koda laiendatud koosseisus) 23. septembri 2020. aasta otsus – Portigon vs. SRB
(kohtuasi T‑420/17)
Majandus- ja rahaliit – Pangandusliit – Krediidiasutuste ja teatavate investeerimisühingute ühtne kriisilahenduskord – Ühtne kriisilahendusfond – Ühtse Kriisilahendusnõukogu otsus 2017. aasta ex ante osamaksete kohta – Tühistamishagid – Otsene ja isiklik puutumus – Vastuvõetavus – Olulised menetlusnormid – Otsuse tõestamine – Põhjendamiskohustus – Kohtuotsuse mõju ajaline piiramine
1.
Tühistamishagi – Füüsilised või juriidilised isikud – Õigus esitada hagi – Neid otseselt ja isiklikult puudutavad aktid – Ühtse Kriisilahendusnõukogu (SRB) otsused ühtsesse kriisilahendusfondi tehtavate ex ante osamaksete arvutamise kohta – Neid osamakseid tasuma kohustatud krediidiasutuse või investeerimisühingu otsene ja isiklik puutumus
(ELTL artikkel 263 neljas lõik; Euroopa Parlamendi ja nõukogu määrus nr 806/2014, artikli 67 lõige 4 ja artikli 70 lõige 2)
(vt punktid 40, 41, 91 ja 94)
2.
Tühistamishagi – Väited – Oluliste menetlusnormide rikkumine – Vaidlustatud otsuse tõestamata jätmine – Vajadus tugineda kahjule või muudele puudustele peale tõestamata jätmise – Puudumine – Väide, mille kohus peab esitama omal algatusel
(ELTL artikkel 263)
(vt punktid 47–52)
3.
Tühistamishagi – Väited – Oluliste menetlusnormide rikkumine – Vaidlustatud otsuse tõestamata jätmine – Vaidlustatud otsuse lisa, mis kujutab endast selle otsuse olulist osa – Digitaalne dokument, mis on allkirjastamata ega ole vaidlustatud otsuse tekstiga lahutamatult seotud
(ELTL artikkel 263)
(vt punktid 58, 59 ja 66)
4.
Tühistamishagi – Väited – Oluliste menetlusnormide rikkumine – Akti tõestamata jätmine – Põhjenduse puudumine või ebapiisavus – Väide, mille kohus peab esitama omal algatusel
(ELTL artiklid 263 ja 296)
(vt punktid 61, 62 ja 129)
5.
Institutsioonide aktid – Põhjendamine – Kohustus – Ulatus – Tihe seos põhjendamiskohustuse ja õiguse tõhusale kohtulikule kaitsele vahel
(ELTL artikli 296 teine lõik; Euroopa Liidu põhiõiguste harta, artikkel 47)
(vt punktid 86–90 ja 92)
6.
Institutsioonide aktid – Põhjendamine – Kohustus – Ulatus – Ühtse Kriisilahendusnõukogu (SRB) otsus ühtsesse kriisilahendusfondi tehtavate osamaksete arvutamise kohta – Ex ante osamaksete läbipaistmatus – Arvutus, mis sõltub teiste krediidiasutuste ja investeerimisühingute konfidentsiaalsetest andmetest – Põhjendamiskohustuse rikkumine, mis arvutamise selles osas, mis puudutab riskiprofiiliga korrigeerimist, tuleneb delegeeritud määruse 2015/63 artiklite 4–7 ja artikli 9 ning I lisa õigusvastasusest, millele on tuginetud õigusvastasuse vastuväites
(ELTL artiklid 296 ja 277; Euroopa Parlamendi ja nõukogu määrus nr 806/2014, artikli 67 lõige 4 ja artikli 70 lõige 2; komisjoni määrus 2015/63, artiklid 4‑7, artikkel 9 ja I lisa; Euroopa Parlamendi ja nõukogu direktiiv 2014/59, artikkel 103)
(vt punktid 95, 98, 105, 110‑113, 127, 129‑131)
7.
Tühistamishagi – Tühistav kohtuotsus – Mõju – Euroopa Kohtu kehtestatav piirang – Ühtse Kriisilahendusnõukogu otsus, millega kehtestatakse ühtsesse kriisilahendusfondi tehtavad ex ante osamaksed – Tühistamine, mis seab kahtluse alla tühistatud akti alusel makstud rahasummade sissenõudmise – Asjaomaste huvide õiguskindluse rikkumise oht – Puudumine
(ELTL artikli 264 teine lõik)
(vt punktid 134–137)
Ese
ELTL artikli 263 alusel esitatud nõue tühistada hagejat puudutavas osas Ühtse Kriisilahendusnõukogu 11. aprilli 2017. aasta täitevistungil tehtud otsus ühtsesse kriisilahendusfondi tehtavate 2017. aasta ex ante osamaksete kohta (SRB/ES/SRF/2017/05).
Resolutsioon
1.
Tühistada Ühtse Kriisilahendusnõukogu (SRB) 11. aprilli 2017. aasta täitevistungil tehtud otsus ühtsesse kriisilahendusfondi tehtavate 2017. aasta ex ante osamaksete kohta (SRB/ES/SRF/2017/05) Portigon AG‑d puudutavas osas.
2.
Jätta kriisilahendusnõukogu kohtukulud tema enda kanda ja mõista temalt välja Portigoni kohtukulud.
3.
Jätta Euroopa Komisjoni kohtukulud tema enda kanda.